APROBACIÓN DEFINITIVA DO ACORDO DE MODIFICACIÓN DA ORDENANZA REGULADORA DO APARCAMENTO DE HORARIO LIMITADO
ADMINISTRACIÓN LOCAL — Municipal — Estrada, A (Ordenanzas e Regulamentos, 11/01/2018)

En sesión plenaria do 2 de novembro de 2017 aprobouse inicialmente a modificación da Ordenanza reguladora do Estacionamento de Horario Limitado. Dado que durante o período de información pública non se presentaron reclamacións ou suxestións, de conformidade co artigo 49 da Lei 7/1985, enténdese definitivamente aprobado o Acordo ata entón provisional; polo que, de conformidade co previsto no artigo 70 da Lei 7/1985, procédese á publicación do texto íntegro da Ordenanza, que entrará en vigor segundo o previsto no artigo 70.2 da Lei 7/1985. Segundo o establecido no artigo 46 da Lei 29/1998, tratándose dunha disposición xeral, fronte á mesma poderá interpoñerse recurso contencioso-administrativo no prazo de dous meses a contar dende o día seguinte ao da súa publicación no Boletín Oficial da Provincia. O recurso deberá interpoñerse ante a Sala do Contencioso/Administrativo do Tribuna Superior de Xustiza de Galicia, con sede en A Coruña. Todo isto, sen prexuízo de que se interpoña calquera outro que se estime oportuno e sexa aceptable en dereito. O ámbito de aplicación da Ordenanza estenderase a aquelas vías ou tramos das mesmas que se relacionan de seguido, denominado Zona Azul, durante o seu horario de funcionamento: Dentro desta zona crearanse prazas de aparcamento exclusivas para residentes, denominada Zona Verde. O ámbito de aplicación da zona de residentes, denominado Zona Verde, fíxase nas: Rúa Manuel García Barros (delimitado no plano adxunto) Os residentes deberán acreditar a súa condición mediante un adhesivo que será expedido polo Concello, previa acreditación de residencia. Nos espazos reservados a residentes poderán aparcar unicamente as persoas que acrediten a súa residencia en: O propietario ou condutor de todo vehículo estacionado nas zonas para residentes colocará o adhesivo acreditativo nun lugar visible dentro do vehículo. Delimitaranse as prazas de estacionamento correspondentes na zona azul e na zona verde.1.—A Zona Azul comprende a superficie do termo municipal sinalada no epígrafe anterior e o seu réxime de estacionamento queda sometido ás normas desta Ordenanza.2.—Dentro da Zona Azul e durante o seu funcionamento, non hai libre aparcamento, senón que todos os espazos están suxeitos ao réxime de estacionamento limitado, salvo que estea reservado ou prohibido expresamente; neste caso estarán sometidos ao réxime xeral de prohibición.3.-Dentro da Zona Verde permitirase o aparcamento para os residentes autorizados de 9.00 a 20.30 horas (os sábados ata as 14.00 horas) sen limitación de temo máximo de aparcamento, agás os domingos, festivos e a tarde dos sábados, que non haberá limitación. Corresponde ao Pleno a fixación e modificación do perímetro da Zona Azul e da zona de residentes. Así mesmo, a utilización de ditas zonas de estacionamento, poderá ser suspendida temporalmente, mediante Resolución da Alcaldía, para a realización de limpeza de rúas, competicións deportivas ou outros motivos que así o aconsellen e previo informe da Xefatura da Policía Local.1.—Sinalización vertical da zona Azul. a) Todas as entradas e saídas estarán indicadas mediante sinais verticais e específicas de comezo e fin da Zona Azul. b) O formato dos sinais verticais mencionados no apartado anterior será o establecido no Anexo da presente Ordenanza, onde se fará constar, entre outros, que o tempo máximo de aparcamento será de 1 hora 30 minutos. En canto a sinalización horizontal, os espazos estarán delimitados mediante liñas descontinuas de cor azul. Dentro da zona azul o condutor, ao estacionar, ten a obriga de colocar o disco de control ou outro medio indicador que permita comprobar a hora de chegada no salpicadeiro dianteiro do seu vehículo, no lado máis próximo á beirarrúa. O disco de control consiste nunha pequena roda de 11 x 11 cm, aproximadamente, onde na ventá da esquerda deberá figurar a hora de chegada que fixará o condutor ao xiralo disco e, automaticamente, aparecerá na ventá da dereita a hora límite á que ten que abandonar o lugar, de acordo coa franxa horaria establecida na presente Ordenanza; se embargo, tamén poderá utilizarse outro medio indicador que permita comprobar a hora de chegada.1.—Sinalización vertical da zona Verde. a) Todas as entradas e saídas estarán indicadas mediante sinais verticais e específicas de comezo e fin da Zona Verde. b) O formato dos sinais verticais mencionados no apartado anterior será o establecido no Anexo da presente Ordenanza. En canto a sinalización horizontal, os espazos estarán delimitados mediante liñas descontinuas de cor verde. Dentro da zona verde o condutor, ao estacionar, ten a obriga de colocar o adhesivo de residente no parabrisas ou salpicadeiro dianteiros do seu vehículo. O adhesivo de residente solicitarase no Concello, para o que se deberá de aportar a seguinte documentación: No nomeado adhesivo figurará a matrícula do vehículo autorizado, tendo validez unicamente para este. O horario de limitación comprenderá de 9.00 a 20.30 horas (os sábados ata as 14:00 horas). Agás os domingos, festivos e a tarde dos sábados, que non haberá limitación. Na Zona Verde os vehículos non poderán permañecer estacionados sen ser movidos máis de sete días consecutivos. O horario de limitación comprenderá de 9.00 a 20.30 horas (os sábados de 9.00 a 14:00 horas). Agás os domingos, festivos e a tarde dos sábados, que non haberá limitación. Non poderán estacionar na Zona Azul nin na Zona Verde os vehículos de PMA superior a 3.500 kg, salvo autorización expresa. Están exentos das limitacións de estacionamento de Zona Azul.1.—Os vehículos que dispoñan de título habilitante especial outorgado polo Concello, en atencións a circunstancias tales como servizos asistenciais, servizos de emerxencia, seguridade cidadá, etc.2.—Aqueles vehículos que tiveran Licenza Municipal para actividades específicas de ocupación de vía pública (aparatos elevadores, guindastres, vehículos de mudanzas, etc.). 3.—Os vehículos oficiais do Estado, Comunidades Autónomas e Entidades Locais adscritos á defensa nacional ou á seguridade cidadá. 4.—Os vehículos de representación diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grado.5.—Os ciclomotores ou motocicletas poderán permanecer estacionadas na Zona Azul sen limitación horaria, sempre que aparquen en perpendicular coa beirarrúa, ocupando o menor espazo posible.6.—Os vehículos de Organismos Internacionais con sede u oficina en España e de seus funcionarios con estatuto diplomático.7.—Vehículos industriais que estean facendo operacións de carga e descarga durante tempo limitado, previa autorización da Policía Local. Considéranse Infraccións á Ordenanza: a) Estacionar en zona limitada e superar o tempo máximo autorizado reflectido no disco de control ou no outro medio indicador que permita comprobar a hora de chegada b) Estacionar en zona limitada sen ter colocado no vehículo o disco de control ou outro medio indicador que permita comprobar a hora de chegada. c) Estacionar en zona limitada e ter o disco de control ou o outro medio indicador colocado de forma non lexible. d) Estacionar en zona limitada e modificar o horario no disco de control ou o outro medio indicador, un horario distinto ao de chegada. e) Estacionar en zona limitada e modificar o horario no disco de control ou o outro medio indicador, sen retirar o vehículo a outra rúa. f) Estacionar en Zona Verde sen colocar o adhesivo de residente á vista do vehículo. g) Estacionar un vehículo en Zona Verde con adhesivo de residente que non corresponda ao vehículo autorizado. h) Estacionar un vehículo de máis de 3.500 kg sen previa autorización da Policía Local i) Estacionar un vehículo na Zona Verde, sen ser movido, máis de sete días consecutivos. Sen prexuízo das particularidades que, no seu caso, puideran establecerse nunha futura Ordenanza Xeral de Circulación, o procedemento sancionador aplicable será o previsto no RE 320/1994, polo que se aproba o Regulamento do procedemento sancionador en materia de tráfico, circulación de vehículos a motor e seguridade viaria. Establécese o seguinte cadro de infraccións e multas. A Estrada, 2 de xaneiro de 2018 O ALCALDE, DOCUMENTO ASINADO ELECTRONICAMENTE AO MARXE